- Hindi News
- National
- पश्चिम बंगाल से सटा होने के कारण ट्रकों में लादकर धान भेजा जा रहा है बंगाल
पश्चिम बंगाल से सटा होने के कारण ट्रकों में लादकर धान भेजा जा रहा है बंगाल
बोकारो जिले में किसानों से धान खरीदने के लिए सरकार ने 10 धान क्रय केंद्र खोले। सरकार 1600 रुपए प्रति क्विंटल धान खरीद रही है। लेकिन पिंड्राजोरा क्षेत्र में करीब 30 गांव के लोगों के लिए एक भी धान क्रय केंद्र नहीं खोला गया। किसान 20-25 किलोमीटर दूर जाकर धान बेच नहीं पा रहे हैं। इसलिए पश्चिम बंगाल के तस्करों के हाथों 1000 से 1200 रुपए प्रति क्विंटल की दर पर धान बेच दे रहे हैं। पश्चिम बंगाल से सटा क्षेत्र होने के कारण यहां से धान की तस्करी जमकर हो रही है। प्रतिदिन तस्कर यहां से कम से कम 500 क्विंटल धान खरीदकर पश्चिम बंगाल ले जा कर चावल मिल में बेचकर मोटी रकम कमा रहे हैं और अधूरी सरकारी सुविधा के कारण झारखंड के किसान ठगे जा रहे हैं।
यहांसे रोज पांच ट्रकों में धान ले जाया जाता है बंगाल
इनक्षेत्रों में पश्चिम बंगाल के वर्धमान, बांकुड़ा, पुरूलिया, जयपुर आदि क्षेत्रों से रोज पांच ट्रक आते हैं और पांच सौ क्विंटल से ज्यादा धान खरीदकर बंगाल ले जाते हैं। ये ट्रक किसानों से बात होने पर उनके गांव जाकर धान लोड कर ले जाते हैं, जबकि नगेन मोड़, बेड़ानी, पिंड्राजोरा और कुम्हारदगा सहित कई गांवों में अवैध तरीके से धान का आढ़त खाेला गया है, जहां किसानों से धान खरीदकर तस्करों को बेचा जाता है।
मात्र 1667 किसानों का हुआ है निबंधन
बोकारोजिले में मात्र 1667 किसानों का ही निबंधन हुआ है। आपूर्ति विभाग ने अभी तक लगभग 8 हजार क्विंटल धान खरीदा है, 31 मार्च तक 65 हजार क्विंटल धान खरीदना है। इसके लिए 10 केंद्र खोले हैं। इनमें बगदा पैक्स, भलमारा धान क्रय केंद्र, बुंडू धान क्रय केंद्र, चंद्रा धान क्रय केंद्र, गायछंदा पैक्स, गोमिया धान क्रय, झालबरदा पैक्स, कुंडा पैक्स, नर्रा पैक्स, राधानगर में धान क्रय केंद्र शामिल हैं।
क्रय केंद्रों में धान बेचें किसान
जिलाआपूर्ति पदाधिकारी नीरज सिंह ने कहा कि जिले में 10 धान अधिप्राप्ति केंद्र खोले गए हैं। किसान दलालों को धान नहीं बेचकर इन केंद्रों में बेचें। किसानों को सरकार अच्छी कीमत दे रही है। इसलिए कम कीमत में धान नहीं बेचें।
सरकार को धान बेचने के लिए निबंधन जरूरी
सरकारने नियम बनाया है कि धान बेचने के लिए किसान को निबंधन कराना जरूरी है। क्रय केंद्र मात्र 10 बनाए गए हैं। क्रय केंद्र में ही धान बेचा जा सकता है। जबकि पिछले साल ऐसे नियम नहीं थे। किसान धान लेकर पैक्स में बेचते थे। हर पंचायत में पैक्स खोले गए हैं। लेकिन इस बार पैक्स में धान बेचने की व्यवस्था नहीं है, क्रय केंद्र में बेचना है। क्रय केंद्रों की दूरी इतनी ज्यादा है कि किसान धान बेचने के लिए उतनी दूर जाना नहीं चाहते हैं, जबकि जानकारी के अभाव में किसानों ने निबंधन भी नहीं कराया है। यही कारण है कि पश्चिम बंगाल के तस्कर यहां आकर कम दर पर धान खरीदकर ले जाते हैं। पिंड्राजोरा क्षेत्र के करीब 10 पंचायतों के 30 से ज्यादा गांव के किसानों के धान बेचने के लिए तो निबंधन हुआ है ही धान बेचने की व्यवस्था की गई है। इनमें पिंड्राजोरा, सरदाहा, पोखन्ना, उलगाड़ा, टूपरा, गोपालपुर, बाबूडीह, तुरीडीह, कुरा, कोलबेंदी आदि पंचायत के लगभग 30 गांव शामिल हैं।
गोपालपुर के योगेश्वर महतो, कुम्हारदगा के आषाढ़ी महतो, कुम्हारदगा के दिलीप महतो ने कहा कि पिछले साल पैक्स में बिना निबंधन के धान बेचने की व्यवस्था थी, लेकिन इस बार बिना निबंधन के धान नहीं बेच सकते। जबकि आसपास कहीं धान क्रय केंद्र भी नहीं है। इसलिए पैसे की जरूरत और दलालों के चक्कर में पड़कर अधिकतर किसान कम दाम पर धान बेच रहे हैं। सरकार अगर पैक्स में धान बेचने की सुविधा देती, तो किसानों को घाटा नहीं होता।
DB STAR EXPOSE
पिंड्राजोरा क्षेत्र में नहीं खुला एक भी धान क्रय केंद्र हर रोज 500 क्विंटल धान की हो रही है तस्करी
tgl_Latn sot_Latn awa_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva eng_Latn hin_Deva